en da en da da da ro da da da sv da da en sv da en en en sv da da da de en sv fr da da en
Alexanderson, Eva Ingrid Elisabet - Nordic Women's Literature
Født i et akademikerhjem i den stockholmske Vasastan og blev student i 1930. Hun debuterede med tre noveller, flyttede til Lund og blev fil. kand. i 1935. Ved 2. Verdenskrigs udbrud forlod hun Svenska Bokförlagets leksikografiske afdeling til fordel for det antinazistiske tidsskrift NU. Senere blev hun amanuensis på Utrikespolitiska institutet, og fra 1946 til 1955 var hun forlagsredaktør på forlaget Bonniers. 1944-46 var hun gift med fil. lic. Gustaf Ragnvald Lundström, boede i perioder i Paris og Rom og arbejdede som oversætter af fransk og italiensk prosa.
Hendes første roman, Resa till smältpunkten, om fattigdommen i et u-land, udkom i 1954. Som forfatter til den religiøse rejseskildring, Pilgrimsfärd, 1967, og den skandaleombruste, selvbiografiske roman, Kontradans, 1969, der stærkt erotisk skildrer lesbisk kærlighed i et klostermiljø, er Eva Alexanderson repræsentativ for de intellektuelle kvindelige forfattere i 1960’erne. Efter en lang pause udgav hun nogle år før sin død Sparkplats förjungfrun. Ett socialmänskligt collage, 1992.
Udvalgt litteratur om forfatteren
Elisabeth Stenborg: "Eva Alexanderson: en bortglömd kulturpersonlighet?" i: Signum, (31):2, 2005
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.